
Hyvä Evergreen-jäsen!


Vielä on kesää jäljellä, mutta olemme jo hiljalleen siirtymässä syysrytmeihin kerhomme toiminnassa. 
Tässä jäsenkirjeessä on tietoa  mm. syyskauden kuukausitapaamisista sekä suunnitteilla olevista perinteisistä loppuvuoden tilaisuuksista: Puurojuhlasta ja Joulujuhlasta.

Keskiviikko 2.9.2026 klo 15.00 kuukausitapaaminen Töölön seniorikeskus, Töölönkatu 33
Aloitamme syyskauden musiikin merkeissä. Vuonna 1989 perustettu Suomalainen barokkiorkesteri (FIBO) on ollut koko historiansa ajan monella tavalla edelläkävijä.
Vieraaksemme tulevat alttoviulisti, kehittämisjohtaja Laura Kajander ja cembalisti Marianna Henriksson. He soittavat barokkimusiikkia ja taustoittavat samalla barokkimusiikin ydintä ja uuden suosion renessanssia. Tilaisuudessa on myös lyhyt digikatsaus. Tarjoilu- ja tilajärjestelyjen takia ilmoittautumiset viimeistään 24.8.2026 tuijairmeli@gmail.com tai puh. 040-7580090.


Tervetuloa Jyväskylään lauantaina 12.9.2026!
KTM Kukka-Maaria Nummen taloushistorian väitöskirja ”Kilpakumppaneista yhdeksi joukkueeksi: Kansallis-Osake-Pankin ja Suomen Yhdyspankin yrityskulttuurien kohtaaminen ja Merita Pankin yrityskulttuurin pohjustaminen” tarkastetaan lauantaina 12.9.2026 klo 12.00 Jyväskylän yliopiston Vanhassa Juhlasalissa, S212, osoitteessa Seminaarinkatu 15. Vastaväittäjänä toimii professori Eero Vaara (University of Oxford) ja kustoksena yliopistotutkija Heli Valtonen (Jyväskylän yliopisto). Väitöstilaisuuden kieli on suomi. Väitöskirja julkaistaan verkossa JYU Dissertations-sarjassa. 
  
Lähetäthän tiedon mahdollisesta osallistumisestasi väitökseen sähköpostitse Kukka-Maaria Nummelle viimeistään 20.8.2026. Tieto tarvitaan kahvitilaisuuden järjestelyjä varten, joten ilmoita samalla myös mahdollinen erityisruokavalio. 
Lisätietoja: kukka-maaria.nummi@elisanet.fi 

Huomaathan, että tähän tilaisuuteen ei ole järjestetty yhteistä kuljetusta.


Torstai 10.9.2026 retki Museorautatielle ja Jokioisten kartanoon  VIELÄ MAHTUU MUKAAN
Syyskuun kokopäivän retkemme suuntautuu Lounais-Hämeeseen. Käymme tutustumassa Jokioisten Museorautatiehen ja aikanaan Suomen suurimpaan kartanoon, Jokioisten kartanoon, joka käsitti  aikoinaan koko nykyisen Jokioisten kunnan alueen. Lähtö on Kiasman pysäkiltä klo 8.00 ja arvioitu 
paluu samaan paikkaan noin klo 19.00. Retken ohjelma on liitteenä kerhomme kotisivulla. Retken hinta on 85€ jäseneltä ja 93€ ystävältä. Hinta sisältää linja-autokuljetukset, Museojunan ajelut, opastukset kaikissa kohteissa, lounaan ravintola Wendlassa ja iltapäiväkahvin Minkiön kapearautatiemuseon kahviossa. Retken toteutuminen edellyttää vähintään 35 osallistujaa. Maksimi osallistujamäärä on 50. Paikat täytetään ilmoittautumisjärjestyksessä.
Sitovat  ilmoittautumiset viimeistään 24.8.2026 timo.lepola@kolumbus.fi. Maksa retki vasta saatuasi vahvistuksen retken toteutumisesta ja paikastasi retkellä. Maksu kerhon tilille FI40 1745 3000 1909 10 viitteellä 30795. 

Keskiviikko 7.10.2026 alkaen klo 15.30 Töölön seniorikeskus , Töölönkatu 33 !HUOM AIKA!
Lokakuun tapaamisessa Kukka-Maaria Nummi on lupautunut esittelemään ”uunituoretta” väitöstään (katso tämän jäsenkirjeen otsikko ”Tervetuloa Jyväskylään lauantaina 12.9.2026”).
Tilaisuudessa on myös lyhyt digikatsaus. Tarjoilu- ja tilajärjestelyiden takia ilmoittautumiset viimeistään 30.9.2026 tuijairmeli@gmail.com tai puh. 040-7580090. 


Keskiviikko 11.11.2026 alkaen klo 15.30 Töölön seniorikeskus, Töölönkatu 33 !HUOM AIKA!
Marraskuussa saamme vieraaksemme emeritusprofessori Petri (Kolesteroli) Kovasen. Hän on lupautunut alustamaan aiheesta ”Sydän ja aivoterveys – kaksin aina kaunihimpi”.
Tilaisuudessa on myös lyhyt digikatsaus. Tarjoilu- ja tilajärjestelyiden takia  ilmoittautumiset viimeistään 30.9.2026 tuijairmeli@gmail.com tai puh. 040-7580090. 


Keskiviikko 25.11.2026 alkaen klo 14.00 Joulupuuro Nordeassa, Vallilan tiloissa
Tarkemmat tiedot ovat tulossa seuraavassa jäsenkirjeessä.


Keskiviikko 9.12.2026 alkaen klo 16.00 Joulujuhla Helsingin Suomalaisella Klubilla
Tarkemmat tiedot ovat tulossa seuraavassa jäsenkirjeessä.

 
Syksyn teatteriesitykset VIELÄ EHTII MUKAAN

"Kotijoukot", la 26.9.2026 klo 18.30, Helsingin Kaupunginteatteri, Arena-näyttämö, Hämentie 2
Elämännälkäinen avovaimo Hanna (Niina Lahtinen) haluaisi diplomi-insinöörimieheltään Matilta (Joonas Nordman) leikkisyyttä, ja sitä myöten piristystä urautuneeseen parisuhteeseen. Matti, suomalainen mies, kokee kuitenkin järkevämmäksi olla se vakaa arkiaikuinen.
Tarina käynnistyy, kun rakkautta ja seikkailuja janoava Hanna pettyy viimeisen kerran miehensä nihkeilyyn ja kuivan viiltävään sarkasmiin. Hän päättää lopettaa parisuhteen.
Naapurin viriili pariskunta (Emilia Sinisalo ja Jarkko Pajunen) haluaa auttaa ystäviään säilyttämään liittonsa, ja järjestää heidät porukalla eliittijoukkokouluttajien parisuhdeleirille.
Tapahtumiin tunkee nenänsä totta kai myös yhden osallisen äiti (Sanna Saarijärvi) sekä lopulta myös poliisi (Helena Haaranen). Luvassa on Suomen hauskimpien näyttelijöiden huippuunsa viritettyä tilannekomediaa, vauhtia ja hikeä, räjähdyksiä, raivoa ja rakkautta.

Sitovat ilmoittautumiset 19.8.2026 mennessä tuijairmeli@gmail.com tai puh. 040-7580090.
Lippujen hinnat: 47€/jäsen, 52€/ystävä
Maksa tilaisuus viitteellä  30740  kerhon tilille FI40 1745 3000 1909 10 vasta, kun olet saanut vahvistuksen osallistumisesta.


"Sivuraide", la 17.10.2026 klo 13.00,
Pieni näyttämö, Kaisaniemenpuiston puolella osoitteessa Bergbominkuja 2
Raiteet kolisevat, junavaunu vaappuu ja reittiin tottunut katsoo unisena, miten maisemat ikkunan takana vaihtuvat tutulla kaavalla. Täällä kaksi nuoruudenrakastettua törmää toisiinsa parinkymmenen vuoden jälkeen.
Niin vaivaannuttava kuin tällainen kohtaaminen voisi olla, Elina päättää istua alas ja ottaa selvää, mitä Jönssin elämään todella kuuluu. Sivuraide tapahtuu kahden pysäkin välillä, katveessa, risteyksissä ja ei-kenenkään-maalla, jossa menneen on mahdollista lihallistua silmien eteen. Se on tunnistettava, hauska ja haikea tarina entisistä rakkauksista ja niistä elämistä, jotka eivät ihan toteutuneet, mutta melkein.
Suomen eturivin kirjailijoihin kuuluvan Juha Itkosen kiiteltynä audiodraamana kuultu Sivuraide saa ensi-iltansa Lahdessa helmikuussa 2026. 

Sitovat ilmoittautumiset 10.9.2026 mennessä tuijairmeli@gmail.com tai puh. 040-7580090.
Lippujen hinnat: 40€/jäsen, 45€/ystävä
Maksa tilaisuus viitteellä 30753 kerhon tilille FI40 1745 3000 1909 10 vasta, kun olet saanut vahvistuksen osallistumisesta.

"Viidakon villit naiset", la 31.10.2026 klo 13.00, Kansallisteatteri Suuri näyttämö 
Kristian Smedsin uusi ”alkuperäissarja” heilauttaa katsojat liaanilla viihdeteollisuuden viidakkoon! Luvassa on tosi-tv-teatteria, anarkistista komediaa ja ennennäkemätön energialataus Suurella näyttämöllä. 

Kuusi suomalaista naista on valittu uuden tosi-tv-tuotannon tähdiksi. Viidakon villien naisten nahkoihin sukeltaa upea näyttelijäkuusikko: Milla Kaitalahti, Katariina Kaitue, Kate Lusenberg, Eeva Mäkinen, Pirjo Määttä ja Marja Salo. Kohta rytisee ja kookokset putoilevat! 
Tällä kertaa se, mikä tapahtuu viidakossa, ei jää viidakkoon. Kaikki halukkaat pääsevät kurkistamaan studioyleisön ominaisuudessa osallistujien elämään jännittävien kuvausten ja kilpailutehtävien lomassa.
Miten sujuu ensimmäinen yö viidakossa pimeyden laskeutuessa? Kuka puhkeaa kukkaansa kuvauksissa? Loppuuko siideri kesken bileissä? Onko joukossa petollisia? Ja kuka lopulta selviää voittajana maaliin?
Menoa ei haittaa edes se, että huonojen taloudellisten näkymien vuoksi matka Malesiaan on peruttu. Viidakko on rakennettu Keravalle tyhjään teollisuushalliin. Planet Fun Funin jäämistöä ja muuta filmialan rompetta on raavittu kasaan huutokaupoista ja konkurssipesistä. Lapista on hommattu Speden kesämökin kuuluisa palju uima-altaaksi. 
Tuotannon taustalla – ja tietysti myös yleisön ja kameran edessä – häärivät tuottajamoguli (Hannu-Pekka Björkman) sekä hänen erehdyttävästi Jack Sparrow’ta muistuttava assistenttinsa (Petri Manninen). Miesten aikomuksena on kääriä taskuihinsa suuret massit tällä uudella menestysformaatilla. 
Viidakon villit naiset  jatkaa Kristian Smedsin  uuden kansankomedian esiintuomista Suurella näyttämöllä. Pähkähullun anarkistinen ja surrealistisen naivismin leimaama esitys kertoo tällä kertaa kummallisen pohjoisen kansan edesottamuksista viihdeteollisuuden viidakossa.
Kamerat käy! Action! Nyt mennään eikä meinata! 
Sitovat ilmoittautumiset 23.9.2026 mennessä tuijairmeli@gmail.com tai puh. 040-7580090.
Lippujen hinnat: 48€ /jäsen,  53€ /ystävä
Maksa tilaisuus viitteellä 30766 kerhon tilille FI40 1745 3000 1909 10 vasta, kun olet saanut vahvistuksen osallistumisesta.

"Nauravan kulkurin tarina" pe 27.11.2026 klo 18.30, Helsingin Kaupunginteatteri, Suuri näyttämö, Eläintarhantie 5
[bookmark: _GoBack]Sami Keski-Vähälän kirjoittama ja Paavo Westerbergin sovittama ja ohjaama uusi kotimainen musiikkidraama Nauravan kulkurin tarina on kertomus siitä, miten Vesa-Matti Loirista tuli koko Suomen kansan rakastama taiteilija.
Nauravan kulkurin tarina on koskettava, hauska ja runollinen ylistyslaulu taiteelle ja viihteelle, kerrottuna Vesa-Matti Loirin tarinan kautta ja hänen esittämänsä ajattoman musiikin siivittämänä.
Mitä yleisön rakastamien laulujen ja historiaan jääneiden koomisten ja traagisten roolien takana oli? Millaisesta intohimosta ja henkisestä kamppailusta Loirin taide syntyi? Ja mitä oli se elämä, mistä Vesku jäi paitsi?
Suurella näyttämöllä nähdään Veskun tunnetuimpia roolihahmoja Nasse-sedästä Turhapuroon. Kuullaan Loirille tärkeitä, ja hänen itsensä esittämiä ja tulkitsemia musiikkikappaleita, kohdataan Veskulle tärkeitä ihmisiä. Taidetta syntyy, mutta siviilielämässä jotain hajoaa jatkuvasti.
Katsoja pääsee kokemaan mistä Loirin taide syntyi, ja mikä oli hinta, minkä rakastettu koko kansan taiteilija maksoi rehellisyydestään, ehdottomuudestaan ja intohimostaan.
Näytelmä on kunnianosoitus Vesa-Matti Loirin taiteelle, ja niille ihmisille, joita ilman tuota taidetta ei olisi syntynyt. Samalla teos on yhdenlainen kuva siitä yhtenäiskulttuurin Suomesta, jota ei enää ole.

Sitovat ilmoittautumiset 20.10.2026 mennessä tuijairmeli@gmail.com tai puh. 040-7580090.
Lippujen hinnat:  59€/jäsen, 64€/ystävä
Maksa tilaisuus viitteellä 30779 on tilille FI40 1745 3000 1909 10 vasta, kun olet saanut vahvistuksen osallistumisesta.


Riitta Kuosmanen, puheenjohtaja		Tuija Isaksson, jäsenasiat
riitta.l.kuosmanen@gmail.com		tuijairmeli@gmail.com
Puh. 050 3427433				Puh. 040 7580090

